Ամբիոնի գիտական աշխատանքը տարվում է հետևյալ հիմնական ուղղություններով` ռուսաց լեզվի դասավանդման մեթոդիկայի ընդհանուր խնդիրներ, ռուսերենի և հայերենի քերականության համեմատական ուսումնասիրություններ, հոգելեզվաբանական և լեզվամտածողության մոդելավորման ուսումնասիրություններ, մասնագիտական լեզվի և գիտական ոճի ուսուցման խնդիրներ, գեղարվեստական տեքստի վերլուծություն: Հրատարակվում են հոդվածներ հանրապետական և միջազգային գիտական ամսագրերում, ամբիոնի դասախոսները զեկուցումներով մասնակցում են հանրապետական և միջազգային գիտաժողովներին: Ամբիոնում անց են կացվում նաև կլոր սեղաններ, գիտամեթոդական սեմինարներ և կոնսուլտացիաներ երիտասարդ դասախոսների համար: